**Forskrift om endring i forskrift om kvalifikasjoner og sertifikater for sjøfolk**

Fastsatt av Sjøfartsdirektoratet 7. september 2023 med hjemmel i lov 16. februar 2007 nr. 9 om skipssikkerhet (skipssikkerhetsloven) § 16, jf. [delegeringsvedtak 16. februar 2007 nr. 171](https://lovdata.no/forskrift/2007-02-16-171) og [delegeringsvedtak 31. mai 2007 nr. 590](https://lovdata.no/forskrift/2007-05-31-590).

I

Forskrift 22. desember 2011 nr. 1523 om kvalifikasjoner og sertifikater for sjøfolk blir endret som følger:

§ 14 annet ledd første punktum skal lyde:

(2) Kvalitetssystemet skal inneholde institusjonens organisasjonsstruktur, ansvarsområder og normer for kvalitet, det enkelte kurs og opplæringsprograms prosedyrer, mål og kvalitetsstandarder, herunder oversikt over kvalifikasjoner og erfaring hos instruktører og *assessorer*.

§ 14 femte ledd skal lyde:

(5) Instruktører skal ha forståelse for opplæringsprogrammet og målene med opplæringen. I tillegg skal instruktører ha *kompetanse* minst på nivå med funksjoner det gis opplæring i, eller ha fagkompetanse på høyere *relevant* utdanningsnivå. *Assessorer* skal være kvalifisert for funksjonen vurderingen gjelder, og *skal* ha fått opplæring og praksis i *relevante* bedømmelsesmetoder. *Instruktører og assessorer som underviser ved bruk av simulator, skal ha opplæring etter IMO-modellkurs «6.10 Train the simulator trainer and assessor». I tillegg skal disse ha fått opplæring som innebærer at de er kjent med simulatorene de bruker under opplæring og bedømmelse.*

§ 15 annet ledd bokstav f skal lyde:

|  |  |
| --- | --- |
| f. | tillate *assessoren* å styre, overvåke og registrere øvelser for å kunne spørre ut den som gjennomgår bedømmelsen. |

§ 19 fjerde ledd innledende tekst skal lyde:

(4) *Alle kompetansesertifikater, unntatt kompetansesertifikat dekksoffiser klasse 6, jf. femte ledd,* kan fornyes for sjøfolk som har gyldig helseerklæring for arbeidstakere på skip, har gjennomført godkjent repetisjonskurs i sikkerhetsopplæring*,* og kan dokumentere vedlikeholdt yrkeskompetanse på en av følgende måter*:*

§ 19 fjerde ledd ny bokstav e skal lyde:

*e. bestått godkjent sertifikatprøve*.

§ 19 sjette ledd oppheves, og syvende ledd blir sjette ledd.

§ 24 tredje ledd bokstav b annet punktum skal lyde:

Fartstiden må inngå i godkjent opplæringsprogram på sjøgående skip med største lengde 15 meter eller mer, inkludert opplæring i brovakttjeneste som dekker områdene ivedlegg IIItabell *A-II/1*.

§ 38 fjerde ledd første punktum skal lyde:

(4) Fartstid etter tredje ledd bokstav b og c må inngå i godkjent opplæringsprogram med opplæring om bord, inkludert opplæring i maskinvakttjeneste som dekker områdene i vedlegg IV tabell *A-III/1*.

II

Forskriften trer i kraft straks.